
asupra propunerii legislative privind introducerea ţinutei şcolare obligatorii în învăţământul general obligatoriu, 

 (Plx. 156/2012)

1. În baza prevederilor art. 95 din Regulamentul Camerei Deputaţilor, republicat, cu adresa nr. Plx. 156 din 29 mai 2012, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă privind introducerea ţinutei şcolare obligatorii în învăţământul general obligatoriu, liceal şi profesional de stat şi particular.

Pentru întocmirea raportului, Comisia a analizat avizul primit de la Comisia juridică, de disciplină şi imunităţi, Comisia pentru administraţie publică, amenajarea teritoriului şi echilibru ecologic, avizul Consiliului Legislativ, precum şi Punctul de vedere al Guvernului.


Propunerea legislativă are ca obiect de reglementare introducerea unei ţinute obligatorii pentru unităţile din învăţământul primar, gimnazial, liceal, profesional de stat şi particular, în scopul creşterii disciplinei în unităţile de învăţământ. 

2. În funcţie de obiectul şi conţinutul său, propunerea legislativă face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 15 deputaţi, din totalul de 25 membri ai Comisiei. 


4. Potrivit prevederilor art. 75 alin. (1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.
Propunerea legislativă a fost respinsă de Senat, în calitate de primă Cameră sesizată, în şedinţa din 21 mai 2012. 

În urma dezbaterii, în şedinţa din 24 septembrie 2012, Comisia a propus, cu unanimitatea voturilor celor prezenţi, respingerea propunerii legislative, din următoarele considerente:

- propunerea legislativă nu prevede sursele de finanţare necesare pentru acoperirea cheltuielilor, deşi are implicaţii asupra bugetelor locale ale unităţilor administrativ-teritoriale;

- în prezent este în vigoare Legea nr. 35/2007 privind creşterea siguranţei în unităţile de învăţământ, cu modificările şi completările ulterioare, prin care se prevede că, pentru siguranţa elevilor, consiliile profesorale, cu acordul consiliului reprezentativ al părinţilor şi cu consultarea reprezentaţilor elevilor, stabilesc pentru elevii fiecărei unităţi de învăţământ cel puţin un semn distinctiv, cum ar fi: ecuson, uniformă, eşarfă sau altele asemenea. 

